L 290/546
SL
Uradni list Evropske unije
10.11.2022
Priloga B8 – Dodatek 4 Predkondicioniranje, odstavitev in pogoji polnjenja sistema REESS za vozila PEV, OVC-HEV in OVC-FCHV (kot je ustrezno) 1.
V tem dodatku so opisani preizkusni postopki za sistem REESS in predkondicioniranje motorja z notranjim zgorevanjem kot pripravo za: (a) meritve električnega dosega, praznjenja in ohranjanja naboja med preizkušanjem vozil OVC-HEV in OVCFCHV ter (b) merjenje električnega dosega in merjenje porabe električne energije med preizkušanjem vozil PEV.
2.
Predkondicioniranje in odstavitev za vozila OVC-HEV in OVC-FCHV
2.1
Predkondicioniranje in odstavitev, ko se preizkusni postopek začne s preizkusom pri ohranjanju naboja
2.1.1
Za predkondicioniranje motorja z notranjim zgorevanjem vozilo prevozi najmanj en veljavni preizkusni cikel WLTP.
Med vsakim ciklom predkondicioniranja se preveri nivo napolnjenosti sistema REESS.
Predkondicioni­ ranje se ustavi ob zaključku veljavnega preizkusnega cikla WLTP, med katerim je izpolnjeno merilo za preki­ nitev v skladu z odstavkom 3.2.4.5 te priloge.
2.1.2
Namesto v skladu z odstavkom 2.1.1 tega dodatka se lahko na zahtevo proizvajalca in z odobritvijo pristojnega organa stanje polnjenja sistema REESS iz preizkusa tipa 1 pri ohranjanju naboja nastavi v skladu s priporočili proizvajalca, da se doseže preizkus v stanju delovanja pri ohranjanju naboja.
V takem primeru se uporabi postopek predkondicioniranja, kot je tisti, ki se uporablja za vozila, ki jih poganja izključno motor z notranjim zgorevanjem, kot je opisano v odstavku 2.6 Priloge B6.
2.1.3
Odstavitev vozila se opravi v skladu z odstavkom 2.7 Priloge B6.
2.2
Predkondicioniranje in odstavitev, ko se preizkusni postopek začne s preizkusom pri praznjenju naboja
2.2.1
Vozila OVC-HEV in OVC-FCHV prevozijo vsaj en veljavni preizkusni cikel WLTP.
Med vsakim ciklom pred­ kondicioniranja se preveri nivo napolnjenosti sistema REESS.
Predkondicioniranje se ustavi ob zaključku veljavnega preizkusnega cikla WLTP, med katerim je izpolnjeno merilo za prekinitev v skladu z odstav­ kom 3.2.4.5 te priloge.
2.2.2
Odstavitev vozila se opravi v skladu z odstavkom 2.7 Priloge B6.
Prisilno hlajenje se ne uporablja za vozila, ki so predkondicionirana za preizkus tipa 1.
Med odstavitvijo se sistem REESS napolni po običajnem postopku polnjenja, kot je opredeljeno v odstavku 2.2.3 tega dodatka.
2.2.3
Uporaba običajnega polnjenja
Običajno polnjenje je prenos električne energije v elektrificirano vozilo z močjo, enako 22 kW ali manjšo.
Če obstaja več možnih načinov za izvedbo običajnega izmeničnega polnjenja (npr. kabel, indukcija), se uporabi postopek polnjenja prek kabla.
Kadar je na voljo več močnostnih nivojev izmeničnega toka, se uporabi največja običajna moč polnjenja.
Po priporočilu proizvajalca in po odobritvi pristojnega organa se lahko izbere moč izmeničnega polnjenja, ki je manjša od največje običajne moči izmeničnega polnjenja.